ینی دؤورون ایلک عصرلری (XV-۱۶-جی عصرلر) آوروپا صنایع‌سینین و تیجارتین اینکیشافی، بیلیمین و مدنیتین سۆرعت‌لی یوکسلیشی ایله کاراکتریزه اوْلونوردو.بؤیوک جوغرافی کشفلرین تاریخینه اساس‌لی دقت یتیریلمه‌سی اوْنونلا باغلی‌دیر کی، بیرینجی‌سی، بۇ کشفلر جوغرافی ایدیالارین ایر‌لییه دوغرو اینکیشافی نتیجه‌سینده مۆمکون اوْلموش‌دور، ایکینجی‌سی، جوغرافی کشفلر اؤز نؤوبه‌سین‌ده ینی جوغرافی ایدیالارین اینکیشافینا گۆج‌لو تأثیر گؤسترمیش‌دیر.بؤیوک جوغرافی کشفلرین ایلکین مرحله‌سین‌ده بیر سیرا سببلر اۆزون‌دن ایسپانیا و پورتوقال دیگر اؤلکه‌لرله مؤ قایسه‌ده قارشی‌دا دوران مورکّب وظیفه‌لرین یئرینه یتیریلمه‌سینه داها چوْخ حاضیر ایدیلر. محض بۇ ایکی پیرنی اؤلکه‌سینین سییاهلاری بیر نئچه اوْن ایللیکلرده آفریقانین اطرافینی دولانماقلا شرق اؤلکه‌لرینه و آمریکایا گئدن یوللاری کشف اتمیشلر، شرق یولونون آختاریشی ایله اوْنلار هیندوستانی و غرب یولونون آختاریشی ایله ایسه ایکی بؤیوک ماتریکی - شیمالی و گونئی آمریکانی کشف ائتدیلر و اؤیره‌ن‌دیلر.